Vil øke avgifter på usunn mat

Vil øke tobakk- og alkoholavgifter

Vil øke aldersgrensen for å kjøpe tobakk

SUNNE VANER: For å legge til rette for bedre levevaner i befolkningen, vil helsedirektør Bjørn-Inge Larsen gjøre det lettere for den enkelte å gjøre sunne valg. Foto: VG

Til kamp mot usunn folkehelse

Helsedirektør Bjørn-Inge Larsen varsler knallharde tiltak for å bedre folkehelsen: Blant annet foreslår han å heve aldersgrensen for kjøp av tobakk til 20 år.

Oppdatert 18. oktober 2010

Artikkelen er over ni år gammel

FAKTA: Om rapporten ** Rapporten «Folkehelsearbeidet - veien til god helse for alle inngår i Helsedirektoratets rapportserie om utviklingstrekk og utfordringer i helse- og omsorgssektoren.» ** Årets rapport er viet Folkehelse. Verdens helseorganisasjon er opptatt av folkehelseperspektivet, og høsten 2011 skal verdens statsledere drøfte folkehelsespørsmål i FNs hovedforsamling. Vis mer

Men også økte avgifter på tobakk, alkohol og usunn mat er på Larsens tiltaksliste.

- Vi må hjelpe folk slik at den enkeltes valg blir enklere. Det må bli lettere å gjøre sunne valg, mener helsedirektør Bjørn-Inge Larsen.

VG Nett-leser:«Er dette en verdig måte å drive helse-Norge på?»Diskutér saken her!

I den ferske rapporten «Folkehelsearbeidet - veien til god helse for alle» som legges frem av Helsedirektoratet i morgen, tar han til orde for tiltak som skal hjelpe oss å leve sunnere: Bakteppet er at den gode helsen ikke er likt fordelt i befolkningen. Menn på Sagene i Oslo kan forvente å leve til de blir 68 år, mens menn i bydel Vestre Aker i snitt lever til de er over 80 år.

Les også:Kvinner mer syke av røyk

Foreslår flere tiltak

For å utjevne forskjeller foreslår helsedirektøren flere tiltak. Larsen vil heve aldersgrensen for å kjøpe tobakk fra 18 til 20 år. Han ønsker dessuten at tobakk skal selges på bevilling, slik alkoholsalget fungerer i dag. I tillegg ser han for seg økte avgifter på tobakk.

Tiltakene ønskes ikke akkurat velkommen av tobakksbransjen.

- Vi ser for oss økt smugling og illegal omsetning. Vi frykter at den norske tobakksomsetningen kan komme ut av kontroll, sier Jan Robert Kvam hos selskapet British American Tobacco Norway, tidligere Tiedemands Tobakk.

Les også:Midjemålet viser risikoen for hjertesykdom

Også på usunne matvarer og alkohol ønsker Larsen å sette opp avgiftene. Helsedirektøren er opptatt av at en av fem nordmenn er fete, det vil si at de har en kroppsmasseindeks på over 30.

- Det er grunn til å tro at økt pris på usunne matvarer vil kunne vri forbruket i helsemessig gunstig retning. Tiden er moden for å vurdere mer aktiv bruk av avgift på sukker for å redusere skadevirkningene, mener Larsen.

Les også:Gå ned i vekt med enkle grep - her er 50 smarte valg

(Saken fortsetter under bildet)

KAMPKLAR: I mandagens VG varsler helsedirektøren knallharde tiltak for å bedre folkehelsen. Foto: Faksimile

Får støtte

Han får støtte av Annechen Bahr Bugge, forbruksforsker ved SIFO, som viser til at det er dyrere å spise slik som helsemyndighetene anbefaler.

- At vi bruker mer penger på usunn mat enn sunn mat er ikke tilfeldig. Det er produkter med høyt innhold av sukker, fett og salt som fremmes gjennom markedsføring, plassering og gunstig prisfastsetting, sier Bugge.

Viktig skille

Men helsedirektøren er ikke bare streng mot usunne landsmenn. Han ønsker også å utrede muligheten for redusere merverdiavgift på nøkkelhullsmerkede matvarer slik at disse varene blir billigere.

I rapporten beskrives tiltakene som kontroversielle. Men år 2010 markerer et viktig skille. I år kommer knekken i kurven hvor antall personer over 65 år vil øke. Dagens 65-åringer ble født det året da andre verdenskrig sluttet. Året etter, i 1946, ble det født flere barn enn noensinne i Norge.

- Vi må handle nå. Det vi gjør nå får store konsekvenser 10-20-30 år frem i tid, presiserer Knut-Inge Klepp, divisjonsdirektør i Helsedirektoratet og redaktør for rapporten.

Negativ utvikling

Den omfattende rapporten peker på den negative utviklingen i folkehelsen de siste årene:

Utviklingen i røykevaner de siste 10-15 årene har vært gunstig, men ser nå ut til å ha stoppet opp. I fjor røykte fortsatt 21 prosent av den voksne befolkningen i Norge. Den typiske røyker i dag har lav utdanning og inntekt, og faller ofte utenfor arbeidslivet

Det gjennomsnittlige alkoholkonsumet i befolkningen har økt fra 4,99 liter ren alkohol i 1990 til 6,68 liter i 2009.

Kun én av fem voksne er i dag fysisk aktive tilsvarende anbefalingen om minst 30 minutters aktivitet hver dag.

Les mer om saken i dagens VG.

Publisert: 18.10.10 kl. 06:51 Oppdatert: 18.10.10 kl. 23:48

Les også

Mer om Helse